cyanic-selkie/wikianc huggingface dataset:
Arhat
’n Arhat (Sanskrit, Pali: arahant, "iemand wat agtenswaardig is") is in Theravada-Boeddhisme ’n "perfekte mens" wat nirwana bereik het. In ander Boeddhistiese tradisies word die term ook gebruik vir iemand wat op die pad van Verligting gevorder het, maar nog nie volle Boeddhaskap bereik het nie.
Die begrip van die konsep het deur die eeue verander en verskil van skool tot skool en van streek tot streek. In die vroeë Boeddhisteskole was daar ’n verskeidenheid maniere om ’n arhat te word.
Mahayana-Boeddhiste word aangespoor om ’n bodhisattva te word en nie terug te keer na die vlak van ’n arhat nie.
In Mahayana-Boeddhisme is ’n groep van Agttien Arhats, met name en persoonlikhede, beskou as wagtend op die terugkeer van die Boeddha as Maitreya, en ander groepe van 6, 8, 16, 100 en 500 arhats word ook in die tradisie en Boeddhistiese kuns aangetref, veral in Oos-Asië. Hulle kan beskou word as die Boeddhistiese weergawe van die Christelike heiliges of apostels.
Hessenpark
Die park, wat in 1974 deur die Hessiese deelstaatregering onder die eerste minister Albert Oswald (SPD) gestig en in die Taunus-bergreeks geleë is, het tot 'n gewilde bestemming vir uitstappies ontwikkel.
Arnold Korff
Arnold Korff (2 Augustus 1870 – 2 Junie 1944) was 'n Amerikaanse akteur. Hy was bekend vir sy rolle in die rolprente Lola Montez, die Tänzerin des Königs (1922), Diary of a Lost Girl (1929), The Royal Family of Broadway (1930), en Black Moon (1934).
Somerseshoek
duimnael|200px|Rooi = Somerdriehoek, blou = Somerseshoek.
Die Somerseshoek is ’n asterisme in die vorm van ’n seshoek met die hoekpunte Rigel, Aldebaran, Capella, Pollux, Procyon en Sirius. In die Noordelike Halfrond is dit bekend as die "Winterseshoek".
Château Frontenac
duimnael|regs|250px|Die Château Frontenac, soos gesien vanuit Lévis
Somerseshoek
’n Kleiner en meer simmetriese asterisme is die Somerdriehoek (ook die Groot Suidelike Driehoek genoem en in die Noordelike Halfrond bekend as die "Winterdriehoek"). Dit is ’n feitlik regte driehoek wat twee hoekpunte, Sirius en Procyon, met die groter asterisme deel. Die derde hoekpunt van die driehoek is Betelgeuse, wat naby die middel van die seshoek lê. Hierdie drie sterre is van die helderste 10 voorwerpe buite die Sonnestelsel van die Aarde af gesien. Betelgeuse is ook maklik om op te spoor, want hy lê in die skouer van die Jagter, wat sterkykers help om die driehoek te vind. Sodra die driehoek opgespoor is, kan die groter seshoek gevind word.
Die sterre van die seshoek is in ses verskillende sterrebeelde geleë. Hulle is antikloksgewys, van Rigel af, die Jagter, Bul, Koetsier, Tweeling, Klein Hond en Groot Hond.
Château Frontenac
Die Château Frontenac, 'n luukse hotel wat in 'n kasteelagtige styl ontwerp is en tans deur die Kanadese hotelketting Fairmont Hotels and Resorts bedryf word, is een van die bekendste besienswaardighede in Quebecstad, die hoofstad van Kanada se Franssprekende provinsie Quebec. Danksy die ligging op 'n hoë krans bied die hotel 'n voortreflike uitsig oor die stad en die Sint-Laurensrivier. duimnael|links|250px|'n Nagtelike uitsig oor die Château Frontenac Die Château Frontenac was een van die eerstes in 'n hele reeks hotelle wat deur die Kanadese spoorwegmaatskappy Canadian Pacific / Canadien Pacifique aan die einde van die 19de en begin van die 20ste eeu volgens die ontwerpe van die Amerikaanse argitek Bruce Prince opgerig is. Dit het sy deure in 1893 vir gaste geopen. Die spoorwegmaatskappy was van voorneme om met die nuwe hotelle die luukse toerisme te bevorder en die belangstelling van welgestelde reisigers vir sy treindienste te wek. Wat sy boustyl betref, is die Château Frontenac nou verwant aan die Château Lac Louise aan die oewer van Alberta se Louisemeer.
Kreef (sterreteken)
duimnael|Kreef (Cancer) duimnael|100 px|Die astrologiese simbool van die Kreef
Château Frontenac
Die Château Frontenac dra sy naam ter ere van Louis de Buade, graaf van Frontenac, wat in die tydperk tussen 1672 en 1682 en vir 'n tweede ampstermyn tussen 1689 en 1698 goewerneur van die kolonie Nieu-Frankryk was. Die hotel is op die plek opgerig waar Frontenac teen die einde van die 17de eeu met die bou van die Citadelle de Québec begin het.
Kreef (sterreteken)
Die Kreef (Lat: Cancer) is die Westerse astrologiese teken van mense wat tussen ongeveer 22 Junie en 22 Julie gebore is. Dit is die vierde teken van die Diereriem.
Château Frontenac
Die hotel het in die 20ste eeu talle wysigings ondergaan, waarvan die byvoeging van die toring deur die argitekte Maxwel in 1926 die belangrikste was. Die toring het sedertdien 'n bekende baken van die hotel en die Quebecstad geword.
Kreef (sterreteken)
Die Kreef is een van die drie watertekens en vier hooftekens. Dis ’n vroulike, negatiewe, introverte teken en is vergelykbaar met die Bok van die Chinese diereriem. Die tradisionele heerser van die Kreef is Maan.
Château Frontenac
Die Konferensie van Quebec, wat in 1943 gehou is en waartydens Winston Churchill en Franklin D. Roosevelt stategieë vir die Tweede Wêreldoorlog bespreek het, het in die Citadelle van Quebec plaasgevind, terwyl die personeel oorwegend in die Château Frontenac gehuisves is.
Kreef (sterreteken)
Krewe kom volgens die astrologie goed oor die weg met Skerpioene en Visse, asook met Ramme en Bulle. Hul teenpool is Steenbokke.
Agtergrond
Jou son- of sterreteken het betrekking op die stand van die son tydens jou geboorte. Astroloë verdeel die diereriem, die denkbeeldige gordel aan die hemelruim waarlangs die planete beweeg, in twaalf dele: die son- of sterretekens. Die "sterrebeelde" is eintlik die astronomiese konstellasies aan die hemelruim en kom weens die presessie van die nageweningspunte nie meer ooreen met die twaalf tekens wat in die astrologie gebruik word nie.
Alternatiewe Afrikaanse Musiekbeweging
Die Alternatiewe Afrikaanse Musiekbeweging was 'n musiekbeweging wat in die laat-1980s in Suid-Afrika ontstaan het. Dit het weggebreek van die bestaande Afrikaanse musiekstyle wat dit voorafgegaan het, met skerp maatskaplike kommentaar en kritiek op die Apartheidregering.
Die beweging het 'n hoogtepunt bereik met die landswye Voëlvrytoer en het bygedra tot 'n ontploffing in Afrikaanse populêre musiek in die 1990s en sou die weg baan vir hoofstroom Afrikaanse rockmusiek.
Van die belangrikste kunstenaars in die beweging was Bernoldus Niemand, Koos Kombuis, Johannes Kerkorrel en die Gereformeerde Blues Band.
Sycon australe
Sycon australe is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Sycon en tot die familie Sycettidae. Die wetenskaplike naam van die spesie is die eerste keer geldig gepubliseer in 1908 deur Jenkin.
Polisiëringsforum
Polisiëringsforums is 'n inisiatief wat deur die Suid-Afrikaanse Polisiediens (SAPD) geneem is. In sommige gebiede staan dit ook bekend as Sektorpolisiëring (Sektor Pol), Sektorpolisiëringsforum, of Gebiedspolisiëringsforum (GPF).
Polisiëringsforums is 'n inisiatief wat geneem is om die burgers te ondersteun en ook om beter terugvoer te verkry. Dit bevorder samewerking met die polisie, en word as noodsaaklik geag weens vandag se kriminele elemente en veiligheidsprobleme in Suid-Afrika. Normaalweg word die forums toegespreek en voorgestaan deur 'n lid van die SAPD of reserviste.
Jóhann Sigurðarson
Jóhann Sigurðarson (gebore 21 April 1956) is 'n Yslandse akteur, regisseur, en skrywer. Hy is bekend vir sy rolle in die rolprent I Remember You (2017) en in die televisiereekse Fornbókabúðin (1997) en Ófærð (2015).
Pous Johannes VII
Johannes VII was die 86ste pous van die Rooms-Katolieke Kerk.
Sampofu
Sampofu is 'n nedersetting geleë in die middel van KwaZulu-Natal, Suid-Afrika. Die nedersetting is reg langs (wes) van Tugela Ferry geleë.
Pous Johannes VII
Biografie
Pous Johannes VII is van Griekse afkoms, die seun van ene Plato en sy vrou Blatta, gebore in Rossano, Kalabrië. Op 1 Maart 705 volg hy Pous Johannes VI op en regeer tot sy dood op 18 Oktober 707. Hy word opgevolg deur Pous Sisinnius. Die naam ‘Johannes’ beteken 'God is genadig'.
Pontifikaat
Johannes VII het goeie betrekkinge met die Lombarde gehandhaaf. Hy het skynbaar ook toegegee aan die keiser Justinianus II om die besluite van die Trulliaanse konsilie van 692 goed te keur. Daar is verskeie monumente van Johannes in die kerk van Sint Maria Antiqua aan die voet van die Palatynse heuwel. Ander voorstellings was vroeër in die Sint Pieterskerk in die kapel van die Heilige Maagd wat deur hom laat bou is en kan nog gesien word in die grot onder die kerk. Hy het die klooster van Subiaco, wat deur die Lombarde in 601 vernietig is, laat herbou.
Mangaung Metropolitaanse Munisipaliteit
Die Mangaung Metropolitaanse Munisipaliteit is een van die agt metropolitaanse munisipaliteite in Suid-Afrika.
Verkiesingsuitslae
Verkiesingsuitslae vir die munisipaliteit in die Suid-Afrikaanse munisipale verkiesing van 2011.
Dassieshoekpas
Die Dassieshoekpas is 'n bergpas in die Wes-Kaap op 'n doodlopende grondpad in die Langeberge noord van Robertson. Die pas bereik sy hoogste punt op 383m bo seevlak en het 'n maksimum helling van 1:12.
Boutknipper
duimnael|350px|'n Boutknipper in aksie
'n Boutknipper is 'n soort groot buissnytang waarvan die handvatsels 'n groot reduksie bied, waardeur metaalstawe, slotte en boute met 'n gemiddelde deursnee (minder as 1 cm) sonder veel moeite gesny kan word. Soos kabelsnyers, kan boutknippers hidroulies of deur ander kragversterkerstelsels aangehelp word.
De Havilland Vampire
Die De Havilland Vampire is Brittanje se eerste enkelsitplek straalaangedrewe vegvliegtuig. Hierdie vliegtuig se ontwerp was gedoen met die doel om 'n straalmotor optimaal te gebruik en was nie net 'n gewone skroefaangedrewe vliegtuig wat aangepas is vir 'n straalmotor nie. Die ontwerp maak voorsiening vir tweelingvalbome en 'n enkele, sentrale gondel wat die kajuit en wapentuig huisves.
Die vliegtuig het sy nooiensvlug op 20 September 1943 voltooi met Geoffrey de Havilland in beheer. Dit was net sestien maande nadat die detailontwerp begin is. Die produksiemodelle was egter te laat om deel te neem aan die Tweede Wêreldoorlog en is eers in 1946 in diens gestel by eskaders van die Britse Lugmag. Dit was toe die tweede straalvliegtuig wat in diens gestel is na die Gloster Meteor. Die prototipe se motor kon slegs 1 226 kg stukrag verskaf teenoor die hedendaagse Eurofighter Typhoon se turbowaaiermotore wat 6 097 kg stukrag verskaf.
In die eerste paar jaar na die Tweede Wêreldoorlog het die Vampire 'n groot rol gespeel in Brittanje se eerste linie van verdediging totdat hulle vervang is deur die Meteor 8 in 1951. Teen daardie tyd was die Vampire gebruik die die Britse Lugmag on die Verre Ooste asook deur lugmagte van die Verre Ooste. Hulle is later almal vervang deur die De Havilland Venom.
In Desember 1945 het die eerste straalvliegtuig 'n landing gemaak op die dek van 'n skip, gedoen deur 'n Sea Vampire. Die Sea Vampire was 'n versterkte Vampire F.B.5 om die ekstra kragte wat die landingshaak uitoefen teen te werk om sodoende op vliegdelskepe te kan land. Dit het ook aan die Britse Vloot 'n geleentheid gebied om die Sea Vampire as 'n opleidingsvliegtuig te gebruik vir hulle eerste geslag straalvliegtuig vlieëniers.
Karl Ágúst Úlfsson
Karl Ágúst Úlfsson (gebore 4 November 1957) is 'n Yslandse akteur, skrywer, en regisseur. Hy is bekend vir sy rolle in die rolprente New Life (1983) en Harry Og Heimir (2014), en in die televisiereekse Spaugstofan (1986) en Case (2015).
De Havilland Vampire
Die meeste Vampire's het tot in die 1970's diens gedoen; in die Dominikaanse Republiek en Switserland is hulle eers in die 1980's onttrek.
Die Vampire NF.Mk 10 is 'n nag vegvliegtuig waarvan 95 gebou is. 'n Paar was later aan die Indiese Lugmag verkoop in die 1950's.
Charlie Korsmo
Charlie Korsmo (gebore 20 Julie 1978) is 'n Amerikaanse akteur. Hy is bekend vir sy rolle in die rolprente Dick Tracy (1990), Hook (1991), What About Bob? (1991), en Can't Hardly Wait (1998).
Moskouse Kremlintorings
Die Moskouse Kremlintorings en die Kremlinmuur is van die oudste bouwerke in Moskou. Dit is aanvanklik as ’n vesting gebou om die stadskern teen aanvalle te beskerm. Die huidige kompleks binne die muur is hoofsaaklik in die laat 15de eeu deur Italiaanse argitekte gebou. Die hele muur, 20 wagtorings en ’n toegangsbrug na een van die torings het behoue gebly.
Algemene beskrywing
Agttien van die torings in die muur is in dieselfde tyd as die muur gebou (1485 tot 1499), terwyl die dekoratiewe Tsaartoring eers in 1680 gebou is en die Koetafja-toring buite die muur staan.
Sycon barbadense
Sycon barbadense is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Moskouse Kremlintorings
Algemene beskrywing
Vier van die 19 torings in die muur word vandag gebruik om toegang tot die Kremlin te kry, terwyl net twee vir toeriste oop is: die Drie-eenheid- en die Borowitskaja-toring.
Die torings
Die meeste van die 19 torings wat in die muur gebou is, is apart ontwerp en lyk verskillend. Die drie hoektorings het ’n silindriese basis en die ander is reghoekig. Die hoogste torings (op 80 meter) is die Drie-eenheidtoring en die laagste (op 13,5 meter) is die een buite die muur, die Koetafja-toring. Vier torings – die Borowitskaja-, Drie-eenheid-, Nikolskaja- en Verlossertoring – is bo ingange geleë. Die wapen van die tsaar met sy dubbele arend teen dié vier torings is in die 1930's vervang deur rooi sterre, die simbool van kommunisme. Ook die Wodowzwodnaja-toring het ’n rooi ster gekry.
Hier volg ’n lys van al 20 torings kloksgewys vanaf die Wodowzwodnaja-toring in die suidwestelike hoek van die Kremlin.
Wodowzwodnaja
Die Wodowzwodnaja-toring (Водовзводная башня) is ’n hoektoring aan die suidwestekant van die Kremlin. Dit kyk uit oor die Moskwa-rivier. Dit is in 1488 gebou deur die Italiaanse argitek Pietro Antonio Gislardi (ook bekend as Anton Frjazin, van die woord frjag soos Italianers destyds genoem is). Dit is aanvanklik die Swiblowa-toring (Свиблова башня) genoem na die Swiblof-bojaregesin wat in ’n huis langs die toring gebly het. Dit is in 1633 hernoem tot die Wodowzwodnaja nadat ’n waterverskaffingsmasjien in die toring gebou is (Wodowzwodnaja kan vertaal word as "waterophysing"). In 1805 is die toring afgebreek weens die vervalle toestand daarvan en oorgebou. In 1812 is dit deur die terugvallende Franse leër van Napoleon opgeblaas. Dit is in 1817–1819 deur die argitek Osip Bove herbou. Dit is 61,85 meter hoog.
Sycon barbadense
Die spons behoort tot die genus Sycon en tot die familie Sycettidae. Die wetenskaplike naam van die spesie is die eerste keer geldig gepubliseer in 1877 deur Schuffner.
Moskouse Kremlintorings
Borowitskaja
Die Borowitskaja-toring (Боровицкая башня) is ’n hoektoring met ’n deurgang aan die westekant van die Kremlin. Dit is genoem na die Borowitskaja-heuwel, een van die sewe heuwels waarop Moskou gebou is. Die toring is in 1490 gebou op die plek van ’n ou Kremlin-poort deur die Italiaanse argitek Pietro Antonio Solari op bevel van tsaar Wasili III van Rusland. In 1658 is die toring op bevel van tsaar Aleksei hernoem tot Predtetsjenskaja (van die Russiese woord предтеча, predtetsja, die voorloper) na die Kerk van Johannes die Voorloper, wat later gesloop is met die bou van die Kremlinse Wapenhuis (Oroezjeinaja Palata). Die nuwe naam het egter nooit byval gevind nie. Die toring is in 1812 deur Napoleon se leër beskadig. In 1817-'19 is dit deur die argitek Osip Bove gerestoureer. In 1935 het die Sowjetunie ’n rooi ster daarop laat aanbring. Sonder die ster is sy hoogte 50,7 meter.
Oroezjeinaja
Die Oroezjeinaja-toring (Оружейная башня, vertaal as Wapenhuistoring) is in 1495 gebou. Dit het sy huidige naam in die 19de eeu gekry ná die bou van die wapenhuis. Voorheen was dit bekend as die Konjoesjennaja-toring, ’n verwysing na die keiserlike stalle wat daaragter gestaan het. Die toring is 32,7 m hoog.
Komendantskaya
Die Kommandant- of Komendantskaja-toring (Комендантская башня) is in 1495 voltooi. Dit is eers Kolimazjnaja genoem na die Kremlin se koets-stoorplek. Dit het sy huidige naam in die 19de eeu gekry toe die kommandant van Moskou in die Potesjni-paleis gaan bly het. Die toring het in 1676–1686 ’n tentdak gekry. Dit is 41,25 m hoog.
Troitskaja
Die Drie-eenheid- of Troitskaja-toring (Троицкая башня) is ’n toring met ’n ingang in die middel van die noordwestelike muur van die Kremlin wat oor die Aleksander-tuin uitkyk.
Die toring is in 1495–1499 gebou deur die Italiaanse argitek Aloisio da Milano (ook bekend as Alewiz Frjazin Milanets). Dit het al verskeie name gehad, onder andere Rizopolozjenskaja, Znamenskaja en Karetnaja. Dit het sy huidige naam in 1658 gekry van die Drie-eenheidklooster wat vroeër daar naby gestaan het. Die tweeverdieping-kelder het in die 16de en 17de eeu ’n tronk gehuisves. Die Troitski-brug, wat deur die Koetafja-toring beskerm word, lei na die hekke van die Drie-eenheidtoring. Tussen 1585 en 1812 was daar ook ’n klok aan die bokant van die toring. In 1707, ná ’n dreigement van ’n Sweedse inval, is die toring aangepas om plek te maak vir groot kanonne. Die Sowjetunie het in 1935 ’n rooi ster boaan die toring laat aanbring.
Dit is die hoogste toring in die Kremlin. Saam met die ster is dit 80 m hoog. Die toring se hekke is vandag die hoofingang van toeriste aan die Kremlin.
Koetafja
Die Koetafja-toring (Кутафья башня) is die enigste toring wat buite die Kremlinmuur staan. Dit is in die vroeë 16de eeu gebou om die brug oor die Neglinnaja-rivier, wat na die Troitskaja-toring gelei het, te beskerm. Dit is 13,5 m hoog.
Srednjaja Arsenalnaja
Die Middelste Arsenaal- of Srednjaja Arsenalnaja-toring (Средняя Арсенальная башня) is in 1495 gebou. Dit is aan die noordwestekant van die Kremlinmuur geleë en kyk uit oor die Aleksander-tuin. Dit staan op die plek van ’n hoektoring wat uit die tyd van Dmitri Donskoi gedateer het. Dit het sy huidige naam gekry nadat die Arsenaal in die middel 18de eeu voltooi is. Dit is eers die Gefasetteerde Toring genoem vanweë die vorm van sy fasade. In 1680 is ’n oop uitkykpos met ’n piramide-vormige dak bygevoeg. In 1821, toe die Aleksander-tuin uitgelê is, is ’n grot in ’n antieke styl, wat deur Osip Bove ontwerp is, aan die voet van die toring gebou.
Arsenalnaja Oeglowaja
Die Arsenaal-hoektoring of Arsenalnaja Oeglowaja-toring (Арсенальная Угловая башня) is in 1492 deur Pietro Antonio Solari laat bou. Dit is tot met die vroeë 18de eeu die Sobakin-toring genoem (na die bojaar Sobakin, wie se huis langs die toring was). Dit het sy huidige naam gekry nadat die Arsenaal in die middel 18de eeu voltooi is. Die toring het steeds ’n geheime put. In 1707, ná ’n dreigement van ’n Sweedse inval, is die toring aangepas om plek te maak vir groot kanonne. Dit is in 1812 deur die leër van Napoleon beskadig en in 1816–1819 herbou deur Osip Bove. Die toring is meer as 60 m hoog.
Nikolskaja
Die Nilkolskaja- of Nikolaas-toring (Никольская башня) is ’n toring bo ’n ingang aan die oostelike muur van die Kremlin naby die Moskouse Historiese Staatsmuseum. Dit kyk uit oor Rooiplein.
Senatskaja
Die Senaats- of Senatskaja-toring (Сенатская башня) is in 1491 deur Pietro Antonio Solari gebou en was bloot vir die verdediging van die Kremlin van Rooiplein se kant af. Dit het lank nie ’n naam gehad nie. Eers in 1787, ná die bou van die Kremlin-senaat, het dit sy naam gekry. In 1860 het die platdak-toring ’n tentdak gekry en later ’n windrigtingwyser. Dit is 34,3 m hoog.
Spasskaja
Die Verlosser- of Spasskaja-toring (Спасская башня) is die hooftoring met ’n ingang na die Kremlin. Dit is in 1491 deur Pietro Antonio Solari gebou. Dit is aanvanklik die Frolofskaja-toring genoem na die Kerk van Frol en Lawr in die Kremlin wat nie meer bestaan nie. Die huidige naam kom van die ikoon van die Verlosser wat in 1658 bo die ingang geplaas is (en ook nie meer bestaan nie). Dit was destyds net die helfte so hoog soos nou. Dit het sy huidige vorm in 1624–1625 gekry met die aanbou van ’n kloktoring wat deur die Skotse argitek en horlosiemaker Christopher Galloway ontwerp is. Die toring is 71 meter hoog.
Tsarskaja
Die Tsaar- of Tsarskaja-toring (Царская башня) is die nuutste en kleinste Kremlintoring. Dit is in 1680 gebou. Dit is nie eintlik ’n toring nie, maar eerder ’n tentvormige kamer wat op die muur gebou is. Voorheen was daar ’n klein houttorinkie van waar tsaar Iwan die Grote volgens legende gestaan het om te sien wat op Rooiplein aangaan – vandaar die naam.
Nabatnaja
Die Alarm- of Nabatnaja-toring (Набатная башня) is in 1495 in die suidoostelike deel van die Kremlinmuur gebou. Dit is 38 m hoog. Daar was tradisioneel ’n klok bo-op die toring warmee burgers gewaarsku is in geval van brande of ander rampe in die Kremlin of op Rooiplein. (Dit kom van die Russiese woord набат, "alarm".) In 1680 het Fjodor Dmitrijef die sogenaamde Nabatni-klok van 2,45 ton gebou en op die toring laat plaas. Dit het eindelik gebreek en is in 1714 deur Iwan Motorin vervang. Die lui van dié klok was die teken vir die spontane opstand deur Moskowiete tydens die uitbreek van builepes in 1771 – dit is later die Pesopstand (Чумной бунт) genoem. Katharina die Grote het hierna die klepel laat verwyder en dit het langer as 30 jaar so sonder klepel op die toring gestaan. In die vroeë 19de eeu is die klok na die Arsenaal geskuif en in 1821 na die voorhof.
Konstantino-Eleninskaja
Die Konstantino-Eleninskaja-toring (Константино-Еленинская башня) is geleë op die oostelike muur van die Kremlin en kyk uit op die sogenaamde Basilius-helling, wat op Rooiplein begin en by die Moskwa-rivier eindig. Dit is in 1490 deur Pietro Antonio Solari gebou en is genoem na die Kerk van Konstantin en Elena in die Kremlin wat in 1928 gesloop is. Die toring het sy eie poort gehad, asook ’n brug wat te alle tye deur wagte bewaak is. In die laat 18de eeu tot vroeë 19de eeu is die poort toegemessel en die brug afgebreek. Die toring is 36,8 m hoog.
Beklemisjefskaja
Die Beklemisjefskaja-toring (Беклемишевская башня), ook bekend as die Moskworetskaja-toring (Москворецкая башня), is ’n hoektoring aan die suidoostelike kant van die Kremlin. Dit is in 1487–1488 deur die Italiaanse argitek Marco Ruffo (ook bekend as Mark Frjazin) gebou. Dit is genoem na die bojaar Iwan Bersen-Beklemisjef, wie se huis langs die toring gestaan het. Dit is 46,2 m hoog. Die bokant is tydens die Russiese Rewolusie beskadig en die volgende jaar deur die argitek I.W. Rilski gerestoureer.
Petrofskaja
Die Pieter- of Petrofskaja-toring (Петровская башня) is genoem na die Kerk van aartsbiskop Pieter, wat deel was van die sendingpos Oegresji-klooster in die Kremlin naby die toring. Dit is tydens die Poolse inval in 1612 verwoes en daarna gerestoureer. In 1771 is dit afgebreek om die Kremlin-paleis te bou, maar dis in 1783 herbou. In 1812 het Napoleon se leër die toring opgeblaas en in 1818 is dit deur Osip Bove herbou. Dit is 27,15 m hoog.
Achmed Sjah Massoed
Achmed Sjah Massoed (Persies: احمد شاه مسعود; ‎ 2 September 1953 – 9 September 2001) (ander transkribering sluit in Ahmad, Massoud) was 'n ingenieurstudent aan die Universiteit van Kaboel wat 'n Afghaanse militêre leier geword het en 'n leidende rol gespeel het om die Sowjet leër uit Afghanistan te dryf. 'n Prestasie wat hom die bynaam die Leeu van Panjshir besorg het. Massoud was 'n etniese Tajik wat algemeen gerespekteer is as 'n leier deur 'n deel van die Afghanistan bevolking. In die vroeë jare 1990 het hy die Minister van Verdediging geword onder President Burhanuddin Rabbani. Na die val van die Rabbani regering en die opkoms van die Taliban, het Massoud die militêre leier van die Noordelike Alliansie geword. Die Alliansie was 'n koalisie van verskeie Afghaanse opposisie groepe betrokke in 'n langdurige burgeroorlog. Soos die Taliban beheer oor Afghanistan oorgeneem het, is Massoud se magte toenemend in die bergagtige dele van die noorde ingedryf. Die Noordelike Alliansie het later slegs 10% van Afghanistan se grondgebied beheer en ongeveer 30% van die bevolking.
Moskouse Kremlintorings
Eerste Naamlose Toring
Die Eerste Naamlose Toring (Первая Безымянная башня) is in die 1480's langs die Tainitskaja-toring gebou vir verdedigingsdoeleindes. In 1547 is die toing in ’n brand verwoes en in die 17de eeu is dit herbou. In 1770 is dit afgebreek om plek te maak vir die Kremlin-paleis. Nadat die paleis voltooi is, is dit in 1783 nader aan die Tainitskayja-toring herbou. In 1812 is dit deur Napoleon se leër opgeblaas maar dit is kort daarna deur Osip Bove herbou. Dit is 34,15 m hoog.
Achmed Sjah Massoed
Massoud was die slagoffer van 'n selfmoordaanval wat plaasgevind het in Khvajeh Ba Odin op 9 September 2001, twee dae voor die terroristeaanval op 11 September 2001 in die Verenigde State. Die tydsberekening word deur sommige kommentators as betekenisvol beskou. Volgens hulle het Osama bin Laden die sluipmoord beveel ten einde te verseker dat die Taliban hul steun en samewerking steeds verleen in die lig van die New York-operasie. Die aanvallers was twee Arabiere wat beweer het dat hulle Belge is, oorspronklik afkomstig uit Marokko. Dit het later geblyk dat hulle paspoorte gesteel was. Volgens sommige weergawes het hulle hulself voorgedoen as joernaliste, moontlik met die bedoeling om verskeie Raadslede van die Noordelike Alliansie gelyktydig aan te val.
Kloktoring
duimnael|300px|Gent Die term kloktoring (Belgies-Nederlands: Belfort, Frans: Beffroi of Belefroi, Duits: Belfried of Bergfried, Engels: Belfry) verwys na 'n hoë stormtoring met klokke, wat veral in Vlaamse stede aangetref word.
Achmed Sjah Massoed
Hulle het 'n bom ontsteek wat óf in 'n videokamera, óf aan 'n gordel versteek was. Dit blyk dat Massoud binne 30 minutes gesterf het, alhoewel sy dood eers amptelik aangekondig is op 13 September. Een van die aanvallers het self in die ontploffing gesterf en die ander dood geskiet toe hy gepoog het om te ontsnap.
Kloktoring
Etimologie
Die argitektoniese vakterm belfort, wat oorwegend in België gebruik word, maar in Nederland en Suid-Afrika nouliks bekend is, is 'n analogiese vervorming van die Franse beffroi ("klokkestoel, belegtoring"). Die ooreenkomstige Oud-Franse term was berfroi en het in die 12de eeu ontstaan uit die Frankiese term bergfrid ("toring, bolwerk") - vergelyk Duits Bergfried en Engels belfry.
Moskouse Kremlintorings
Tainitskaja
Die Tainitskaja-toring (Тайницкая башня), wat ook die Watertoring (Водяная башня) genoem is, is aan die suidekant van die Kremlin. Dit is in 1485 deur Pietro Antonio Gilardi gebou op die plek van die poorte na Dmitri Donskoi se wit steenkremlin.
Dit het ’n geheime put en ondergrondse tonnel na die Moskwa-rivier, vandaar die naam "geheim". In 1770 is dit afgebreek om plek te maak vir die Kremlin-paleis. Nadat die paleis voltooi is, is dit in die 1770's herbou. In 1930–1933 het die Sowjetunie die poort toegebou en die put toegegooi. Die toring is 38,4 m hoog.
Blagowesjtsjenskaja
Die Mariaboodskap- of Blagowesjtsjenskaja-toring (Благовещенская башня) is in 1487–1488 gebou. By sy fondament is van die wit kalksteen oor wat behoue gebly het van die wit steenkremlin van die 14de eeu. In die tyd van Iwan die Verskriklike is dit as ’n tronk gebruik. Die naam kom van die Ikoon van die Mariaboodskap wat eens daar gehou is en word ook verbind met die Kerk van die Mariaboodskap wat in die 18de eeu daar gebou en in 1932 gesloop is. Die toring is 30,7 m hoog.
Verdere leesstof
Hierdie artikel is vertaal vanuit die Duitse en die Engelse Wikipedia
Kloktoring
Funksie
duimnael|Aalstduimnael|links|Brugge Die meeste kloktorings is in die tydperk van die Gotiese argitektuur opgerig en behoort tot die belangrikste wêreldlike geboue van die Middeleeue. Hulle voorlopers was dikwels houttorings, waarvan egter geen enkele voorbeeld tot vandag bewaar gebly het nie. Hierdie torings is deur die stedelike regerings of gildes as 'n simbool van burgerlike mag opgerig en het ook hulle onafhanklikheid teenoor die kerklike gesag versinnebeeld. Die kloktorings is gewoonlik met die raadsale verbind of as vrystaande geboue langsaan opgerig.
Achmed Sjah Massoed
Die Franse intelligensiediens het op 16 Oktober 2003 bekend gemaak dat die kamera gebruik deur Massoud se sluipmoordenaars gesteel is van 'n fotograaf-joernalis Jean-Pierre Vincendet in Grenoble, Frankryk gedurende Desember 2000.
Kloktoring
Funksie
Die kloktoring was die veiligste en mees beskutte gebou van 'n Middeleeuse stad en het meestal die stedelike argiewe, die skatkamer en dikwels ook die tronk gehuisves. Daarnaas is dit as 'n wagtoring gebruik om vyandelike troepe of brande vroegtydig te ontdek en om amptelike kennisgewings uit te roep. 'n Toringwagter is aangestel om hierdie funksies te vervul.
Achmed Sjah Massoed
Massoud is die onderwerp van Ken Follett se Lie Down With Lions, 'n roman oor die Sowjet inval van Afghanistan.
Kloktoring
Funksie
'n Stadsklok, vanaf die 16de eeu ook 'n carillon of klokkespel (Nederlands: beiaard), is veral in Vlaandere, Nederland en Noord-Frankryk gebruik om die tyd te struktureer en die sein te gee vir die sluiting van die stadspoorte. Die stadsklokke is ook by die begin en einde van die werkstyd en tydens feeste gelui. Die donjons en sentrale torings van kastele is nou verwant aan die stedelike kloktoring.
Vlaandere
duimnael|regs|Gentduimnael|Brugge duimnael|Dendermondeduimnael|Ieper Die kloktoring van Gent met 'n hoogte van 118 meter is in die tydperk tussen 1313 en 1380 opgerig. 'n Oorspronklike bouplan van Jan van Haelst word in die plaaslike Bijloke-museum bewaar. Die Gentse kloktoring lê tussen die torings van die Sint-Baafs-katedraal en die Sint-Niklaaskerk en vorm 'n reguit lyn met hulle, die "drie torings van Gent". Dit staan bekend vir sy vier wagtersstandbeelde uit die jaar 1339, wat van steen gemaak en op die hoektorings opgerig is, die Rolandsklok uit die jaar 1660 met 'n gewig van 6 070 kilogram, 'n klokkespel uit die jaar 1669, 'n toringklok uit die jaar 1912 en veral sy kenmerkende spits, die "Draak van Gent", wat in 1377 gegiet is.
Die "Secreet", 'n kamer, waarin belangrike dokumente aangaande voorregte bewaar is, is van twee deure met drie slotte elk voorsien, en die sleutels was in die besit van verskillende gildes van ambagsmanne. Die kas, waarin die dokumente bewaar is, het oor 18 grendels beskik, wat met drie sleutels gesluit is. Slegs regters en lede van die jurie was gemahtig om die kas te open, en hulle het ook die sleutels bewaar.
Die beroemde koktoring van Brugge is vanaf 1240 as 'n deel van die markhalle vir die lakenhandel opgerig. Die steentoring is met 'n spits van hout versier, wat in 1280 saam met die stedelike argief deur 'n brand verniel is. Die spits is in 1296 herbou, maar opnuut in 1493 deur 'n brand verwoes, waarby ook die stadsklok verniel is. In 1741 het ook die derde spits afgebrand. In 1822 is uiteindelik 'n Neo-Gotiese steenkroon in plaas van die spits op die Middeleeuse toring opgerig. Die kloktoring het hierdeur 'n hoogte van 93 meter bereik, maar staan sowat een meter skuins. Die klokkespel uit die 17de eeu word nog steeds gebruik.
Die kloktoring van Aalst op die stad se Grote Mark is 'n Laat-Gotiese gebou uit die 15de eeu, wat 'n 13de eeuse hoektoring vervang het - destyds die oudste toring van sy soort in die Lae Lande. Die klokkespel met sy 52 klokke word nog steeds gespeel. Sedert die tagtigerjare van die 20ste eeu vind die vergaderings van die stadsraad weer in die gebouekompleks plaas.
Die 14de eeuse kloktoring van Dendermonde was oorspronklik die hoektoring van 'n lakenhal, wat vanaf 1337 opgerig is. Die hal is in 1377 uitgebou tot die stedelike raadsaal, en by hierdie geleentgeid is die huidige kloktoring opgerig. Net soos ander dele van die ou stadskern is die raadsaal en sy toring tydens die Eerste Wêreldoorlog ernstig beskadig. Die kloktoring is volledig verniel en later deur 'n nuwe toring vervang. Mechelen spog met twee kloktorings. Die toring van die Sint-Rombout-katedraal (13de tot 16de eeu) is weens 'n gebrek aan fondse nie voltooi nie, maar bereik nogtans 'n hoogte van 97 meter. Dit beskik naas sy historiese ook oor 'n nuwe klokkespel. Altesaam is daar nou 98 bronsklokke met 'n totale gewig van 80 ton. Die kloktoring van die lakenhal is eweneens weens 'n gebrek aan fondse nie voltooi nie, nadat die lakenhandel minder belangrik geword het.
Leratswana
Leratswana is 'n hoofsaaklik swart dorpie in die Oos-Vrystaat wat digby Arlington geleë is, 'n spoorverbinding tussen Kroonstad en die KwaZulu-Natalse spoorlyne.
Kloktoring
Frankryk
In 2005 het UNESCO ook 23 kloktorings in Nord-Pas de Calais, Pas de Calais en Picardie by die lys van wêrelderfenisgeboue gevoeg. Die Franse dele van Vlaandere, Hainaut en die gewes Artois is eers in 1678 by Frankryk ingelyf en het oorspronklik deel uitgemaak van die Boergondiese en Spaanse Nederlande. duimnael|[[Duinkerken]]
Neogotiese boustyl
duimnael|Neogotiese raadsaal in Sint Niklaas uit die jaar 1878 Die tradisie van kloktorings het herleef in die Neogotiese boustyl van die laat 19de en vroeë 20ste eeu. Talle raadsale, poskantore, stasiegeboue en ander openbare instellings is van kloktorings voorsien, en hierdie torings het ook in gebiede buite die Lae Lande gewild geraak.
Stade de Gerland
Die Stade de Gerland is die hoofsportmiddelpunt van die Franse stad Lyon. Die stadion wat in die Gerlandkwartier geleë is het tussen 1950 en 2015 as tuisveld van Olympique Lyonnais gebruik. Die stadion is vir sommige van die wedstryde van die Europese Sokkerkampioenskap 1984, FIFA Sokker-Wêreldbekertoernooi in 1998, FIFA Sokker-Konfederasiebeker in 2003 en Rugbywêreldbeker 2007 gebruik.
Aeroflot
Aeroflot (Russies: ОАО «Аэрофлот - Российские авиалинии») is die grootste lugdiens van Rusland. Tydens die Sowjetunie se bestaan was dit die grootste lugredery ter wêreld – op sy hoogtepunt in 1991 het die vloot uit 1 600 vliegtuie bestaan. Ná die verbrokkeling van die Sowjetunie is die maatskappy in tientalle kleiner maatskappye opgedeel, waarvan baie sedertdien bankrot gespeel het. Aeroflot het tans sowat 200 vliegtuie en vlieg na 146 bestemmings in 58 lande. Die Internasionale Lughawe Sjeremetjewo by Moskou is die lugdiens se hooflughawe.
Stade de Gerland
Bouwerk aan die stadium, ontwerp deur die Lyonse inwoner Tony Garnier, het in 1913 'n aanvang geneem. Konstruksie is egter kort daarna deur die uitbraak van die Eerste Wêreldoorlog onderbreek. Na die einde van die oorlog is konstruksie in 1919 met die hulp van 'n groot aantal Duitse krygsgevangenes hervat. Die stadium was teen 1920 ten volle funksioneel.
Oorspronklik het die stadion geen onderdaksitplekke gehad nie en aansienlike herbouings is mettertyd aangebring. In 1960 moes die fietsrybaan wat om die sokkerveld geloop het opgeoffer word om die sitplekkapasiteit na meer as 50 000 te vermeerder. In 1984 het die aantal toeskouers 51 680 vir sekere Europese Sokkerkampioenskapwedstryde gehaal.
Aeroflot
Geskiedenis
In 1921, kort ná die einde van die Russiese Burgeroorlog, het die regering ’n aparte organisasie gestig vir lugverkeer. Op 9 Februarie 1923 is Dobroljot gestig vir binnelandse vlugte. Die eerste vlug het op 15 Junie 1923 plaasgevind tussen Moskou en Nizjni Nowgorod. In 1930 is die naam na Grazjdanski wozdojesjni flot ("Burgerlugvloot") verander en in 1932 na Aeroflot.
Die lugdiens bestaan sedert 1994 in sy huidige vorm toe dit geprivatiseer is en die naam Aeroflot – Russian International Airlines gekry het. Die staat het steeds ’n meerderheidsaandeel van 51 persent. In 2000 is die naam verander na Aeroflot – Russian Airlines. In dié jaar is 5,1 miljoen mense en 107 000 ton vrag vervoer.
Avro 748
Die HS 748 was ontwikkel gedurende die laat 1950's as deel van Avro se strategie om die siviele en uitvoermarkte te betree. Die vliegtuig was ontwerp om die verouderde Douglas DC-3s, op daardie stadium in gebruik wêreldwyd, te vervang. Dit was ontwerp as 'n moderne streeksvliegtuig en toegerus met die Rolls-Royce Dart turboskroefmotore. Aanvanklik sou dit minder as 40 passasiers gedra het maar mark navorsing het bewys dat 40 die aangewese aantal vir die marksegment. Om die vliegtuig te onderskei van ander kompeterende modelle is daar besluit dat die vliegtuig se vermoeëns met die beste vergelyk kon word. Dit het kort-opstyg-en-land (STOL) vermoë ingesluit en was robuus; dit kon op kleiner vliegvelde gebruik word. Die vliegtuig het sy nooiensvlug op 24 Junie 1960 voltooi en die eerste reeks van die HS 748 is 1961 in diens gestel.
Aeroflot
Operasionele gegewens
In 1990 in die Sowjetunie is ’n rekordgetal van 90,8 miljoen passasiers vervoer, hoofsaaklik na bestemmings binne die land. Die verbrokkeling van die Sowjetunie het gelei tot ’n drastiese afname in lugverkeer. In 1999 het die getal passasiers gedaal tot net meer as 20 miljoen. Naas die verbrokkeling was die laer ekonomiese aktiwiteit en die wegval van subsidies aan die lugvaartbedryf die grootste oorsake van dié daling. In 2010 is 57 miljoen passasiers vervoer – 60 persent daarvan na internasionale bestemmings.
Teen November 2022 besit die lugdiens die volgende vliegtuie:
Verwysings
Hierdie artikel is vertaal uit die Nederlandse Wikipedia
Stade de Gerland
Vedere renovasies was nodig vir die FIFA Sokker-Wêreldbekertoernooi in 1998 aangesien FIFA teen daardie tyd daarop aangedring het dat alle stadiums wat vir internasionale wedstryde, insluitend Wêreldbekerwedstryde, sitplekke vir alle toeskouers moes hê. Die noord- en suidpawiljoene is geheel en al gesloop en die atletiekbaan wat oorgebly het na die fietsrybaan verwyder is moes ook afgestaan word. Die nuwe inkarnasie van Gerland het 'n maksimumkapsiteit van 43 051 bereik.
Die stadium bestaan tans uit twee hoofpawiljoene: 'n noord- en suidpawiljoen. Daar is ook twee kantpawiljoene: Die tribune Jean Jaurès en die tribune Jean Bouin.
Tussen 1950 en 2015 was die stadion die tuiste van Olympique Lyonnais wat 'n nuwe veld nodig gehad het toe dit afgeskei het van Lyon Olympique sportklub wat by die Stade des Iris gespeel het.
In 1967 is die stadion as 'n historiese monument verklaar met veral die boogingange wat as bewaringswaardig beskou word.
Die rekordbywoning vir 'n Ligue 1 wedstryd is 48 552 vir 'n wedstryd tussen Olympique Lyonnais en AS Saint-Étienne in 1982.
Tydens die FIFA Sokker-Wêreldbekertoernooi in 1998 het die stadion vyf groepwedstryde aangebied.
Tydens die FIFA Sokker-Konfederasiebeker in 2003 het 'n tragedie hom op die stadion afgespeel tydens die halfeindstryd tussen Kameroen en Colombia toe die Kameroense middeveldspeler Marc-Vivien Foé op die veld ineengestort het en kort daarna in die hospitaal gesterf het.
In 1972 is die Rugby League Wêreldbekereindstryd by die stadion gehou.
Olympique Lyonnais het in 2015 sy tuisveld na die nuwe stadion Parc Olympique Lyonnais geskuif.
Subtropiese klimaat
'n Vogtige subtropiese klimaat (Köppen-klimaatklassifikasie CFA of CWA) is 'n sone van subtropiese klimaat wat deur warm, vogtige somers en in die algemeen matig tot koel winters gekenmerk word. Onder Köppen se klimaatdefinisies, dek hierdie klimaatkategorie 'n wye verskeidenheid van eienskappe, veral in terme van die wintertemperature. Die term "subtropiese" kan 'n verkeerde benaming vir plekke in die koeler areas wees.
Beskrywing
Köppen definieer hierdie klimaat as 'n gemiddelde temperatuur van tussen -3 °C (26,6 °F) en 18 °C (64,4 °F) vir die koudste maand, en bo 22 °C (71,6 °F) vir die warmste een. Sommige klimatoloë verkies om 0 °C (32 °F) te gebruik as die laer temperatuur vir die koudste maand se gemiddelde temperatuur. Dit is óf vergesel van 'n droë winter of geen ware droë seisoen nie.
Aansienlike neerslag kom in al die seisoene in die meeste gebiede voor, en alhoewel in gebiede wat grens aan semi-droë klimaat (gewoonlik aan die westelike rand), kan onreëlmatige droogtes algemeen intree en dit is katastrofies vir veral die landbou. Winterreënval (en soms sneeu) hou verband met groot storms wat deur die westewinde van wes na oos gebring word. Die meeste somerreën val tydens donderstorms en 'n tropiese storm, orkaan of sikloon.
Oorsig van die verspreiding
Die vogtige subtropiese klimaat lê gewoonlik aan die suidoostelike kant van al die kontinente, oor die algemeen tussen breedtegrade 25° en 40° (noord) en is geneig om geleë te wees aan die kus of naby kusplekke. Maar in sommige gevalle strek die klimaat ver die binneland in, veral in China en die Verenigde State van Amerika.
Afrika
In Afrika word die vogtige subtropiese klimaat in twee afsonderlike gebiede op die suidelike halfrond van die vasteland gevind. Die CWA klimaat word gevind in meer as 'n groot gedeelte van die binneland van die Midde-en Oos-Afrika-streke. Hierdie gebied sluit in: sentraal Angola, die noordooste van Zimbabwe, die Niassa-, Manica- en Teteprovinsies van Mosambiek, die suidelike Kongoprovinsies, die suidweste van Tanzanië, en die grootste dele van Malawi en Zambië. Sommige laer gedeeltes van die Ethiopiese hooglande het ook hierdie klimaat. Die klimaat word ook gevind in die smal kusdele van Suider- en Oos-Suid-Afrika, veral in KwaZulu-Natal en die Oos-Kaap. In Suid-Afrika word hierdie klimaatsdele hoofsaaklik beïnvloed deur die vogtige lugmassas wat vanaf die Indiese oseaan ingevoer word en oor die algemeen meer matige temperature veroorsaak. Dit is veral duidelik in die winter, wanneer die temperature nie so laag daal as in baie ander gebiede in die vogtige subtropiese kategorie nie.
Overstrand Plaaslike Munisipaliteit
Die Overstrand Plaaslike Munisipaliteit is een van die plaaslike munisipaliteite in die Overberg-distrik in die Wes-Kaap, Suid-Afrika.
Nedersettings
Die Overstrand bestaan uit die volgende dorpe:
Intergalaktiese ster
250px|thumb|Die [[Virgo-sterrestelselswerm, waar die verskynsel ontdek is.]]
’n Intergalaktiese ster is ’n ster wat buite ’n sterrestelsel voorkom en nie deur swaartekrag aan ’n stelsel gebind word nie. Hoewel voorheen baie in sterrekundige sirkels daaroor gedebatteer is, word nou geglo hulle het in sterrestelsels ontstaan, maar is óf deur botsings tussen sterrestelsels óf as deel van ’n veelvoudige ster deur ’n swartkolk die ruimte ingewerp. Sulke swartkolke kom in die middel van baie sterrestelsels voor.
Ontdekking
Die algemene beskouing dat sterre net in sterrestelsels voorkom, is in 1997 verkeerd bewys met die ontdekking van ’n groot groep intergalaktiese sterre. Die eerste een wat ontdek is, was in die Virgo-sterrestelselswerm. Daar word nou geglo sowat ’n biljoen (miljoen miljoen) sulke sterre kom in dié swerm voor. Hulle is sowat 300 000 ligjare weg van die naaste sterrestelsel.
Vorming
250px|thumb|Die voorgestelde meganisme waardeur intergalaktiese sterre deur [[supermassiewe swartkolke weggewerp word.]] Die manier waarop hierdie sterre vorm, is steeds ’n raaisel, maar verskeie geloofwaardige hipoteses is al voorgestel en deur astrofisici gepubliseer.
Die algemeenste hipotese is dat die botsing tussen twee of meer sterrestelsels sommige sterre tot in die intergalaktiese ruimte kan skiet. Hoewel sterre meestal in sterrestelsels voorkom, kan hulle deur swaartekrag weggeskiet word wanneer sterrestelsels bots. Daar word algemeen geglo intergalaktiese sterre het in baie klein sterrestelsels ontstaan, want sterre kan makliker aan ’n klein stelsel se swaartekrag ontsnap as aan dié van groter stelsels. Dit kan egter ook gebeur dat sterre uit groter stelsels geskiet word as hulle bots. In 2015 het ’n studie van supernovas in die intergalaktiese ruimte daarop gedui dat die sterre wat ontplof het, deur ’n botsing tussen twee reusagtige elliptiese sterrestelsels weggewerp is toe die stelsels se supermassiewe swartkolke saamgesmelt het.
Theodore Roosevelt
Theodore Roosevelt, Jr. (27 Oktober 1858 – 6 Januarie 1919) was die 26ste President van die Verenigde State (1901–1909). Tydens sy ampstermyn het Oklahoma op 16 November 1907 die 46ste deelstaat van die Verenigde State geword. Sy portret is saam met die van die presidente George Washington, Thomas Jefferson en Abraham Lincoln by Mount Rushmore uitgebeeld.
Tydens die Spaans-Amerikaanse Oorlog het hy die stormloop op San Juan-heuwel gelei. Theodore Roosevelt het in 1906 die Nobelprys vir Vrede ontvang vir sy bemiddeling in die Russies-Japannese Oorlog van 1904−1905. Danksy sy inisiatief is die oorlog formeel beëindig met die ondertekening van die Verdrag van Portsmouth.
Intergalaktiese ster
Vorming
Nog ’n hipotese, wat nie die een van botsings uitsluit nie, is dat intergalaktiese sterre uit hulle stelsel gewerp word wanneer hulle te na aan die supermassiewe swartkolk in die middel van die stelsel kom, as daar een sou wees. In so ’n scenario was die intergalaktiese ster waarskynlik deel van ’n veelvoudige stergroep en is die ander sterre in die groep deur die swartkolk ingetrek. Die snelheid van die oorblywende ster sou dan verhoog word en dit sou teen ’n baie hoë spoed weggeskiet word. So ’n voorval kan ’n ster teoreties so vinnig laat beweeg dat dit aan die swaartekraginvloed van die hele sterrestelsel ontsnap. Volgens modelberekenings in 1988 skiet die supermassiewe swartkolk in die middel van die Melkweg, Sagittarius A*, gemiddeld elke 100 000 jaar ’n ster uit ons sterrestelsel.
Waarneming
In 2005 het Warren Brown en sy span by die Smithsonian-sentrum vir Astrofisika probeer om die snelhede van hipervinnige sterre met die Dopplertegniek te meet waarmee lig waargeneem word vir soortgelyke veranderings wat voorkom wanneer die klank van ’n voorwerp verander wanneer dit na en weg van ’n waarnemer beweeg. Dié snelhede is egter net geraamde minimums, omdat hulle werklike snelhede groter kan wees as wat die navorsers bevind het. "Een van die nuutgevonde sterre beweeg in die rigting van die sterrebeeld Groot Beer teen sowat 2 miljoen km per uur ten opsigte van die sterrestelsel. Dit is 240 000 ligjare van ons af. Die ander een beweeg 180 000 ligjare van hier af in die rigting van die Kreef teen sowat 2,3 miljoen km per uur."
’n Paar sterrekundiges het berig dat hulle meer as 675 sterre geïdentifiseer het aan die rand van die Melkweg, tussen dié sterrestelsel en die Andromeda-sterrestelsel. Hulle meen dit is hipervinnige (intergalaktiese) sterre wat uit die Melkweg se galaktiese sentrum gewerp is. Dié sterre is rooireuse met ’n hoë metaalinhoud (’n meting van die proporsie van chemiese elemente buiten waterstof en helium in ’n ster) en dit dui op ’n oorsprong in die Melkweg, aangesien sterre buite die skyf van ’n sterrestelsel geneig is om min metale te hê en ouer te wees.
Daar is bevestig dat onlangs ontdekte supernovas ontstaan het honderdduisende ligjare van die naaste sterrestelsel of ander ster af. Die meeste kandidate vir intergalaktiese sterre wat in die omgewing van die Melkweg ontdek is, lyk of hulle nie in die galaktiese sentrum ontstaan het nie, maar wel in die skyf of op ’n ander plek.
Gryskopgans
Die gryskopgans (Chloephaga poliocephala) is 'n grootgans wat in die bergagtige gebiede van Suid-Amerika voorkom, hoofsaaklik Argentinië, Chili en die Andesbergstreek.
Die mannetjies en wyfies het 'n eenderse veredos en hierdie spesie kan maklik uitgeken word aan sy grys kop en rooi hals en bo-rug, met wit-en-swart gestreepde onderlyf. Gryskopganse kan maklik mak gemaak word.
Hul dieet bestaan hoofsaaklik uit gras, maar hulle sal ook klein hoeveelhede lêkorrels vir hoenders en eende vreet.